วางแผนพา 13 ชีวิต มุดน้ำออกถ้ำหลวง ย้ำไม่เสี่ยง 13 ชีวิตต้องปลอดภัย
ภาพภายในถ้ำหลวง จาก มูลนิธิร่วมกตัญญู,ทีมงานกู้ภัยวางแผนเร่งช่วยชีวิตทั้ง 13 ชีวิตออกจากถ้ำหลวง หนีพายุฝนดีเดย์น่าจะเร็วๆนี้ โดยยังมีทางเลือกอื่นด้วย เป้าหมายเด็กต้องออกมาอย่างปลอดภัย แต่มีแผนสำรองให้อยู่ยาวเป็นเดือน,เมื่อวันที่ 6 ก.ค.2561 ผู้สื่อข่าวรายงานว่า การทำงานเจ้าหน้าที่ตั้งเป้าหมายเร่งสูบน้ำตลอด 24 ชั่วโมง เพื่อให้ระดับน้ำลดลงต่ำกว่าแง่หินในถ้ำส่วนที่เป็นโค้งหักศอก ระยะทาง 500 เมตร ซึ่งสามารถนำทั้ง 13 ชีวิต เดินออกจากถ้ำแบบลอยคอได้อย่างปลอดภัย โดยตั้งเป้าหมายจะต้องดำเนินการเอาทั้ง 13 คนออกจากถ้ำให้ได้ภายในวันที่ 6 ก.ค. เนื่องจากมีการพยากรณ์อากาศว่าจะมีพายุเข้าในวันที่ 7 ก.ค. และขณะนี้ศูนย์กลางพายุอยู่ที่ประเทศเวียดนาม หากสูบน้ำไม่ทันพายุมา ระดับน้ำอาจจะเพิ่มขึ้นจนไม่สามารถนำทั้ง 13 ชีวิตออกจากถ้ำได้ เจ้าหน้าที่จึงเร่งสูบน้ำ ส่วนช่วงบ่ายวันนี้ ท้องฟ้ามีเมฆดำและมีฝนตกลงมาประปราย ทำให้คาดว่าตอนค่ำจะมีฝนตกหนัก ซึ่งจะเป็นอุปสรรคทำให้ระดับน้ำเพิ่มขึ้น,ขณะที่ความหวังในการนำทั้ง 13 ชีวิตออกทางปากถ้ำยังดูเลือนลาง ทหารร่วมกับทีมกู้ภัยต่างๆ ได้ปรับแผนการใหม่ โดยกลับไปมุ่งเป้าหมายตามปล่อง หรือโพรงต่างๆ ตามเขาที่คาดว่าจะสามารถลงไปในถ้ำเพื่อช่วยท้ัง 13 ชีวิตได้ และมีความหวังบางโพรงที่ใกล้กับจุดเนินนมสาว พร้อมทั้งดำเนินการไปพร้อมๆ กับการเร่งสูบน้ำออกจากถ้ำ พร้อมทั้งวางกำลังทหารปิดทางเข้าออกบริเวณโพรงต่างๆ เพื่อห้ามคนที่ไม่เกี่ยวข้องรวมทั้งงผู้สื่อข่าวเข้าไปในบริเวณดังกล่าว ทั้งนี้เพื่อไม่ให้เป็นอุปสรรคในการทำงานของเจ้าหน้าที่และอาสาสมัคร โดยมีเฮลิคอปเตอร์บินวนดูจุดมุมสูงด้วย และการคันหาโพรงที่จะลงไปถึงถ้ำ เป็นแผนต่อเนื่องที่จะส่งผลถึงการเจาะถ้ำลงไปยังจุดที่ทั้ง 13 ชีวิตอยู่ หากแผนนำออกจากถ้ำไม่สำเร็จ,ผู้สื่อข่าวรายงานว่า การปฏิบัติการเพื่อนำทั้ง 13 ชีวิตออกจากถ้ำนั้น ได้มีการประชุมสรุปกันแล้วว่า ทั้ง 13 คนต้องถูกนำตัวกลับออกจากถ้ำอย่างปลอดภัย และจะไม่มีการตัดสินใจใช้ความเสี่ยงในการนำทั้ง 13 คนออกมาจากถ้ำ เพราะจะเป็นการทำให้เป้าหมายการช่วยชีวิตทั้ง 13 คนผิดไปแต่เริ่มแรก ที่ต้องการช่วยชีวิตทั้งหมด ดังนั้นความเป็นห่วงเรื่องการให้เด็กดำน้ำออกมาในลักษณะที่เสี่ยงอันตรายจะไม่เกิดขึ้น,สำหรับแผนสำรองที่มีการเตรียมการไว้ หากการช่วยเหลือออกจากถ้ำก่อนวันที่ 7 ก.ค.ไม่สำเร็จ และเกิดพายุฝนทำให้ระดับน้ำเพิ่มสูงขึ้น จนไม่สามารถนำทั้ง13 คน ออกจากถ้ำได้ ผู้สื่อข่าวได้รับการเปิดเผยจากผู้ร่วมปฏิบัติการว่า มีการกำหนดแผนให้ทั้ง 13 ชีวิตอยู่ในถ้ำต่อไปพร้อมกับหน่วยซีล โดยจะมีการส่งอาหารและน้ำเข้าไปให้ พร้อมฝึกสอนการว่ายน้ำและดำน้ำให้ทั้ง 13 คน ระหว่างรอระดับน้ำลด หรือการช่วยเหลือจากทางโพรงต่างๆ หรือการเจาะถ้ำเข้าไป และแผนสำรองดังกล่าวกำหนดไว้ว่า หากต้องรออยู่ในถ้ำยาวนานเป็นเดือน จะสามารถอยู่ได้ โดยภายนอกจะมีการเติมออกซิเจนให้.
ทีมงานกู้ภัยวางแผนเร่งช่วยชีวิตทั้ง 13 ชีวิตออกจากถ้ำหลวง หนีพายุฝนดีเดย์น่าจะเร็วๆนี้ โดยยังมีทางเลือกอื่นด้วย เป้าหมายเด็กต้องออกมาอย่างปลอดภัย แต่มีแผนสำรองให้อยู่ยาวเป็นเดือน
ถ้ำหลวง,13ชีวิตรอดแล้ว,เด็กติดถ้ำ,13 ชีวิต,หมูป่าอะคาเดมี,ข่าวทั่วไป